paragraph_text: One Hot Minute jedini je album na kojem se kao gitarist pojavljuje Dave Navarro čija je prisutnost uvelike izmijenila zvuk Red Hot Chili Peppersa. Album sadrži manje seksualnih tema u odnosu na ranije te istražuje mračnije stvari poput uporabe narkotika, depresije, boli i žalosti. Također je označio (ponovnu) uporabu heavy metal rifova. Pjevač Anthony Kiedis, koji je 1994. nastavio s ovisnošću o kokainu nakon što je bio "čist" više od pet godina, tekstopisanju je pristupio s pogledom na drogu i njene teške posljedice.